सैंपऊ। कस्बा स्थित पार्वती नदी के जंगलों में विराजमान मां चामुंडा देवी के मंदिर पर चैत्र नवरात्रा के अवसर पर एक दिवसीय मेले का आयोजन किया गया जिसमें स्थानीय दुकानदारों के द्वारा दुकानें लगाकर मेले की रौनक बढ़ा दी। सुबह से लेकर देर शाम तक चामुंडा देवी मंदिर पर श्रद्धालुओं में भक्तों का तांता लगा रहा। कस्बा सहित ग्रामीण क्षेत्र के श्रद्धालुओं ने देवी मंदिर पर बैंडबाजों के साथ नेजा एवं झंडे चढ़ाएं। इस दौरान महिला एवं पुरुष श्रद्धालुओं ने मंदिर में देवी मां के दर्शन कर मनौतियां मांगी एवं प्रसाद चढ़ाया। पुजारी रणवीर सिंह परमार ने बताया कि देवी मंदिर पर रात को भजन कीर्तन का आयोजन किया जाएगा।